****

**PĒTĪJUMA**

LIMBAŽU NOVADA IEDZĪVOTĀJU APMIERINĀTĪBA AR DZĪVI PAŠVALDĪBĀ UN SAŅEMTAJIEM PAŠVALDĪBAS PAKALPOJUMIEM

**Informācija par personas datu apstrādi**

Šajā informatīvajā materiālā vēlamies iepazīstināt Jūs ar to, kādus personu datus Latvijas Universitāte iegūst zinātniskā pētījuma “LIMBAŽU NOVADA IEDZĪVOTĀJU APMIERINĀTĪBA AR DZĪVI PAŠVALDĪBĀ UN SAŅEMTAJIEM PAŠVALDĪBAS PAKALPOJUMIEM” ietvaros un kādā veidā iegūtie dati tiek apstrādāti pētniecības un sabiedrības procesu analīzes nolūkos.

**Kas veiks pētījumu?**

Pētījumu veic Latvijas Universitāte (LU). Pētījumu vada Phd. Soc. sc. cand. Līga Brasliņa, LU pētnieks. Pētījumu pasūta un finansē Limbažu novada pašvaldība.

**Kāds ir pētījuma mērķis?**

Pētījuma mērķis ir apzināt iedzīvotāju apmierinātību ar dzīvi pašvaldībā un saņemtajiem pakalpojumiem, lai izzinātu nepieciešamos uzlabojumus.

 **Kā Latvijas Universitāte iegūst pētījuma datus?**

Pētījuma ietvaros notiek Limbažu novada iedzīvotāju anketēšana. Pētījumā tiek iekļauti tikai tie respondenti, kuri ir devuši piekrišanu savu datu izmantošanai.

**Ko man lūgs darīt, ja es piedalīšos?**

Jūs piedalīsieties pētījumā, kura laikā Jums tiks uzdoti vairāki jautājumi par tematiem, kas saistīti ar Jūsu apmierinātību ar dzīvi pašvaldībā un pašvaldības sniegtajiem pakalpojumiem. Tas nav pārbaudījums, un nav “pareizu” vai “nepareizu” atbilžu – mēs interesējamies par Jūsu viedokli un pieredzi.

**Kas notiks ar iegūtajiem datiem?**

Visa sniegtā informācija tiks izmantota tikai pētnieciskiem nolūkiem. Ja jūs izteiksiet vēlmi paust savu viedokli arī par citiem jautājumiem, kurus pēta zinātnieki, jums tiks nosūtīts piedāvājums izteikt savu viedokli.

**Vai tiks ievērots mans privātums?**

Jā, sniegtās atbildes ir konfidenciālas, un pirms datu publiskošanas tiks veikta rūpīga datu anonimizācija, lai respondentus nebūtu iespējams identificēt.

**Kas notiks, ja es nevēlos piedalīties, vai ja es pārdomāšu?**

Piedalīšanās pētījumā ir brīvprātīga. Jums ir tiesības jebkurā brīdī izlemt neturpināt dalību pētījumā.

Pētījuma beigās Jums jautāsim piekrišanu dalībai arī citos LU pētījumos, kuru Jums būs tiesības jebkurā brīdī atsaukt. Šādā gadījumā Jūs varat jebkurā brīdī atsaukt savu piekrišanu datu izmantošanai, sazinoties ar atbildīgo struktūrvienību vai Latvijas Universitātes fizisko personu datu aizsardzības speciālistiem. Šādā gadījumā Jūsu dati tiek dzēsti un tālākā analīzē netiek izmantoti. Piekrītot dalībai pētījumā, Jūs piekrītat, ka esat iepazinies/-usies ar šo informāciju par personas datu apstrādi.

**Vai pētījuma rezultāti tiks publicēti?**

Pētījuma rezultāti tiks publicēti pētījuma ziņojumā un būs pieejami Limbažu novada mājas lapā. Pētījuma rezultāti var tikt publicēti arī akadēmiskos žurnālos.

**Kādi ir riski, piedaloties pētījumā?**

Iesaistoties šajā pētījumā, neveidojas nekādi riski. Tas **nerada** Jums nekādas finansiālas saistības vai nelabvēlīgas sekas.

**Kāds ir datu apstrādes juridiskais pamats?**

Datu apstrāde ir nepieciešama zinātniskas izpētes veikšanai un tiek īstenota ar datu subjekta piekrišanu (Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula) 6. panta 1. punkta a) apakšpunkts, 156., 159. un 162. apsvērumi):

* Apstrāde ir nepieciešama, lai izpildītu uzdevumu, kas ir veikts sabiedrības interesēs, balstoties uz personas datu apstrādātājam piešķirtajām oficiālajām pilnvarām;
* Apstrāde ir nepieciešama arhivēšanas nolūkos sabiedrības interesēs, zinātniski pētnieciskos, vēstures izpētes vai statistikas nolūkos.

**Kas var piekļūt datiem?**

Pēc pētījuma noslēguma iegūtie dati tiks glabāti LU. Projekta īstenošanas laikā un pēc tā LU un citiem pētniekiem būs piekļuve tikai anonimizētiem un pseidonimizētiem pētījuma datiem zinātniskas analīzes veikšanai.

Aptaujas dalībniekiem: ar Jūsu piekrišanu sniegtai kontaktinformācijai var piekļūt tikai pētījuma vadītājs un datu aizsardzības speciālists.

**Vai LU dalās ar datiem ar citām organizācijām?**

Anonimizēti un pseidonimizēti pētījuma dati var tikt izsniegti trešajām pusēm zinātniski-pētnieciskajam darbam, lai sekmētu zināšanu attīstību par mūsdienu sabiedrību. Jebkuros turpmākajos pētījumos, kas izmantos šī pētījuma datus, būs jāievēro datu apstrādes un drošības prasības, kas nav vājākas par šeit aprakstītājām.

**Kad notiks datu apstrāde un cik ilgi dati tiks glabāti?**

LU pētnieki sāks datu apstrādi 2023. gada augustā. Anonimizēti un pseidonimizēti aptaujas dati tiks glabāti pētniecības vajadzībām bez laika ierobežojuma.

Aptaujas respondentiem: Jūsu sniegtā kontaktinformācija tiks glabāta nošķirti no aptaujas datiem, kamēr LU īstenos pētījumus vai līdz informācija zaudēs aktualitāti.

**Kādi drošības pasākumi tiek īstenoti, lai sargātu personu datus?**

LU īsteno virkni organizatorisku un tehnisku drošības pasākumu, lai sargātu aptaujas datus no nesankcionētas piekļuves vai neatbilstošas izmantošanas.

Pētījuma ziņojumos un publikācijās informācija tiek aprakstīta tikai apkopotā veidā; viena respondenta atbildes uz jautājumiem nekad netiek analizētas atsevišķi no pārējo respondentu atbildēm.

Mēs uzglabājam pētījuma datus LU pārvaldībā esošās datorsistēmās, kas atrodas Eiropas Savienībā, un izmantojam šifrēšanu

**Kas atbild par manu datu aizsardzību?**

* Datu pārzinis ir Latvijas Universitāte, Reģ. nr. 3341000218; Raiņa bulv. 19, Rīga, LV-1586, tālrunis: 67034444, elektroniskā pasta adrese: lu@lu.lv. Saziņai ar Latvijas Universitātes datu aizsardzības speciālistu, lūgums rakstīt uz – lietvediba@lu.lv.
* Par pētnieciska projekta veikšanu atbildīgā struktūrvienība: LU Biznesa, vadības un ekonomikas fakultāte.
* Jebkura personīgā informācija, kuru Jūs brīvprātīgi nododat Latvijas Universitātei, tiks apstrādāta saskaņā ar Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti, un ar ko atceļ Direktīvu 95/46/EK (Vispārīgā datu aizsardzības regula)

**Ko iespējams darīt problēmu gadījumā?**

1. Pirmais solis ir informēt LU, nosūtot e-pasta vēstuli projekta vadītājai Līgai Brasliņai pa e-pastu: liga.braslina@lu.lv
2. Otrais solis, ja atbilde Jūs neapmierina vai kavējas, sazināties ar LU datu aizsardzības speciālistu, nosūtot e-pastu uz datu.specialisti@lu.lv.
3. Jums ir arī tiesības iesniegt pieprasījumu uzraudzības iestādei: Datu inspekcija, tālr. +371 67223232, e-pasts info@dvi.gov.lv.